ХОВД АЙМГИЙН БАРИЛГЫН КОМПАНИЙН ТӨЛӨӨЛЛҮҮДТЭЙ САНАЛ СОЛИЛЦЛОО 
Монголын барилгын салбарын хөгжил, эрх зүйн орчныг сайжруулах, бизнес эрхлэгчдийн эрх ашгийг хамгаалах зорилготой Монголын Барилгын Үндэсний Ассоциаци ТББ нь үндэсний барилгын компаниудын нэгдэл болохын хувьд нийслэл төдийгүй орон нутагт үйл ажиллагаагаа өргөжүүлж салбар зөвлөл байгуулах ажлыг эхлүүллээ.
Тус ажлын хүрээнд 21 аймагт салбар зөвлөлийг байгуулж, орон нутгийн барилгын компаниуд, мэргэжилтнүүдийг нэгтгэх, хамтын ажиллагааг өргөжүүлэх зорилго тавин ажиллаж байгаа ба 2025.03.14-ны өдөр МБҮА ТББ-ын Гүйцэтгэх захирал Г.Батсүх, Гишүүнчлэл хариуцсан менежерүүдийн хамт Ховд аймгийн барилгын салбарын төлөөллүүдтэй цаашид хэрхэн хамтрах ажиллах талаар санал солилцлоо.   
Монголын Барилгын Үндэсний Ассоциаци ТББ нь орон нутагт салбар зөвлөлийг байгуулах үйл ажиллагаанд орон нутгийн барилгын компаниуд, инженер, мэргэжилтнүүд, аж ахуйн нэгжүүдийг идэвхтэй оролцож хамтран ажиллахыг урьж байна.

Нийслэл Улаанбаатар хотод томоохон бүтээн байгуулалт өрнөж буйтай холбогдуулан хотын ерөнхий төлөвлөгөөнд хаана, ямар дулааны эх үүсвэрүүдийг нэмэлтээр барих гэж байгаа болон БАРИЛГА БАЙГУУЛАМЖИЙН ТЕХНИКИЙН НӨХЦӨЛ ОЛГОЛТЫН ӨНӨӨГИЙН БАЙДЛЫН талаар МБҮА ТББ-ын удирдлагууд Гишүүддээ хамгийн сүүлийн үеийн мэдээлэл өгөх зорилготойгоор Дулааны Сүлжээ ТӨХК-ийн удирдлагуудтай 2025.03.28-ны 10:00 цагт уулзан, санал бодлоо солилцохоор боллоо.
Иймд уулзалтын сэдвийн хүрээнд Гишүүд та бүхэн саналаа 2025.03.27-ны өдрийн дотор Ажлын албанд ирүүлэхийн зэрэгцээ тус уулзалтад оролцох хүсэлтэй гишүүд оролцоогоо доорх Поллоор баталгаажуулна уу

